Dracula vaccinează la Castelul Bran: "Imunizare de neuitat! Dai dovadă de curaj și responsabilitate".
Maraton de vaccinare la Castelul Bran pentru o lună. Vaccinarea se va face cu echipa medicală mobilă, fără programare, iar parcarea va fi gratuită. Accesul în centrul de vaccinare nu este condiționat de vizitarea Castelului Bran.
Castelul Bran deschide un centru de vaccinare anti-Covid, fără programare, pentru cei care doresc să se imunizeze în timp ce călătoresc. Vaccinarea va avea loc în weekend, timp de o lună, cu ajutorul unei echipe medicale mobile."Vaccinare de neuitat! Acum la Castelul Bran! Dai dovadă de curaj și responsabilitate, vei fi așteptat la Bran în următorii 100 de ani", este mesajul publicat pe pagina de facebook RO Vaccinare.Intervalul de funcţionare a centrului de vaccinare este: vineri, între orele 14,00 – 20,00; sâmbătă, de la 10,00 la 20,00, şi duminică, în intervalul orar 10,00 – 18,00.Demersul este organizat în parteneriat cu Direcția de Sănătate Publică Brașov, Centrul Rezidențial Pentru Vârstnici Maria și Prefectura Județului Brașov, iar beneficiarii vor primi o “diplomă de vaccinat la Castelul Bran" și acces gratuit la Expoziția cu Instrumente Medievale de Tortură, în cazul în care vor include și vizita la Castel, transmite CNAV.